CELEX: 32008R0721
Language: sl
Date: 2008-07-25 00:00:00
Title: Uredba Komisije (ES) št. 721/2008 z dne 25. julija 2008 o izdaji dovoljenja za pripravek rdeče, s karotenoidom bogate bakterije Paracoccus carotinifaciens kot krmnega dodatka (Besedilo velja za EGP)

26.7.2008   
            
            
               SL
            
            
               Uradni list Evropske unije
            
            
               L 198/23
            
         
      UREDBA KOMISIJE (ES) št. 721/2008
   z dne 25. julija 2008
   o izdaji dovoljenja za pripravek rdeče, s karotenoidom bogate bakterije Paracoccus carotinifaciens kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev pripravka posušenih uničenih celic rdeče, s karotenoidom bogate bakterije Paracoccus carotinifaciens (NITE SD 00017) kot krmnega dodatka za losose in postrvi v kategorijo dodatkov k prehrani „senzorični dodatki“.
            
         
               (4)
            
            
               Evropska agencija za varnost hrane (v nadaljnjem besedilu „Agencija“) je v svojem mnenju z dne 18. septembra 2007 navedla, da navedeni pripravek iz posušenih uničenih celic rdeče, s karotenoidom bogate bakterije Paracoccus carotinifaciens (NITE SD 00017) nima škodljivega vpliva na zdravje živali, ljudi ali okolje in da ugodno vpliva na značilnosti živalskih proizvodov (2). Poleg tega je ugotovila, da navedeni pripravek ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. Agencija je priporočila mejne vrednosti ostankov. Meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so izpolnjeni pogoji za dovoljenje iz člena 5 Uredbe (ES) št. 1831/2003. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „senzorični dodatki“ in funkcionalno skupino „a (ii) barvila; snovi, ki, če z njimi krmimo živali, dodajo barvo živilu živalskega izvora“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. julija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  Mnenje Znanstvenega sveta za dodatke in izdelke ali snovi, ki se uporabljajo v živalski krmi (FEEDAP), na zahtevo Evropske komisije glede varnosti in učinkovitosti Panaferd-AX (rdeče, s karotenoidom bogate bakterije Paracoccus carotinifaciens) kot krmnega dodatka za losose in postrvi. The EFSA Journal (2007) 546, str. 1–30.
   
      PRILOGA
      
                  Identifikacijska številka dodatka
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Mejne vrednosti ostankov (MRL) v ustreznih živilih živalskega izvora
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  Kategorija senzoričnih dodatkov. Funkcionalna skupina: barvila: snovi, ki, če z njimi krmimo živali, dodajo barvo živilu živalskega izvora
               
            
                  2a(ii)167
               
               
                  Rdeča, s karotenoidom bogata bakterija Paracoccus carotinifaciens
                  
               
               
                  
                               
                           
                           
                              
                                 Aktivne snovi:
                              
                              
                                           
                                       
                                       
                                          astaksantin (C40H52O4, CAS: 472-61-7)
                                       
                                    
                                           
                                       
                                       
                                          adonirubin (C40H52O3, 3-hidroksi-beta,beta-karoten-4,4′-dion CAS: 511-23801)
                                       
                                    
                                           
                                       
                                       
                                          kantaksantin (C40H52O2, CAS: 514-78-3)
                                       
                                    
                        
                               
                           
                           
                              
                                 Sestava dodatka:
                              
                              Pripravek posušenih uničenih celic bakterije Paracoccus carotinifaciens (NITE SD 00017) vsebuje:
                              
                                          —
                                       
                                       
                                          20–23 g/kg astaksantina
                                       
                                    
                                          —
                                       
                                       
                                          10–15 g/kg astaksantina
                                       
                                    
                                          —
                                       
                                       
                                          3–5 g/kg kantaksantina
                                       
                                    
                        
                               
                           
                           
                              
                                 Analitska metoda
                              
                              Normalna faza tekočinske kromatografije visoke ločljivosti (HPLC) v povezavi z ultravijoličnim vidnim določanjem (UV) za ugotavljanje vsebnosti astaksantina, adonirubina in kantaksantina v krmilih in ribjem tkivu (1)
                              
                           
                        
               
                  Lososi, postrvi
               
               
                  —
               
               
                  —
               
               
                  100
               
               
                  
                              1.
                           
                           
                              Najvišja vsebnost je izražena kot vsota vsebnosti astaksantina, adonirubina in kantaksantina.
                           
                        
                              2.
                           
                           
                              Uporaba je dovoljena od starosti 6 mesecev ali od teže 50 g.
                           
                        
                              3.
                           
                           
                              Dovoli se mešanica dodatka z astaksantinom ali kantaksantinom, če celotna koncentracija vsote vsebnosti astaksantina, adonirubina in kantaksantina ne presega 100 mg/kg v popolni krmni mešanici.
                           
                        
               
                  Za losose: 10 mg/kg za vsoto vsebnosti adonirubina in kantaksantina/kg mišičevja (mokro tkivo);
                  za postrvi: 8 mg/kg za vsoto vsebnosti adonirubina in kantaksantina/kg mišičevja (mokro tkivo).
               
               
                  15.8.2018
               
            
         (1)  Več podrobnosti o analitskih metodah je na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives